
Introducció 


L'aparició espontània o la introducció d'espè- 
cies d'invertebrats en temps històrics i relacionats 
amb la mà de l'home (voluntàriament o invo- 

Planorbella duryi és un Planòrbid autòcton de la península de Florida (América del 
Nord) que s'ha trobat en diverses ocasions a l'illa de Mallorca. No obstant, l'espè- 
cie no havia estat mai citada per a les Balears. Aquesta és una espècie invasiva que 
es veu afavorida per la dispersió involuntària per part d'empreses que venen plan- 
tes aquàtiques i els jardins botànics. 

PRESENCE OF Planorbella duryi (WEATHERBY, 1879) (MOLLUSCA, GAS- 
TROPODA; PLANORBIDAE) OF THE BALEARIC ISLANDS. Planorbella 
duryi is an authocthonous Planorbid snail (Seminole Rams-horn) from the Florida 
peninsula (north America), and it has been found some times in Mallorca. Nevert- 
heless, Planorbella has never been reported in the Balearic Islands. The aim of this 
paper is to assemble all the locations for this species in Mallorca and to warn about 
the risk that this species and other invader ones can supose for the native fauna and 
flora of the Balearic Islands. 

da dels humans a les Illes Balears. Normalment, 
aquesta nova incorporació a la biota insular es fa 
sense que ens n'adonem dels efectes sobre els 
ecosistemes (o microhàbitats) a on apareix 
aquest element al-lòcton. El costum de sembrar 


luntària) ha estat un fet continuat des de l'arriba- plantes exòtiques a jardins de les nostres illes 

s'ha anat extenent de mica en mica durant els 
anys, arribant a la comercialització d'espècies 
normalment tropicals, importades per vivers 
dedicats a la venta d'aquestes plantes. Les conse- 
qiiencies d'aquest fet poden arribar a resultar 
greus per a la flora i fauna de les Balears. Segons 
les normatives, aquestes espècies han de passar 
un període de quarentena per tal d'evitar que amb 
elles arribin invertebrats al.lòctons que puguin 
resultar invasors i desplacin les espècies autòcto- 
nes del lloc de destí. Tot i això, és un fet patent 
que els sistemes de prevenció no funcionen, 
doncs els nostres ecosistemes estan plens d'e- 
xemples d'espècies al-lòctones que han arribat a 
través de la importació de plantes com la papa- 
llona dels geranis (Cacyreus marshali) procedent 
de sudàfrica amb la importació d'aquesta planta 
sobre l'any 1987 convertint-se en una veritable 
plaga (Pons, 2000). Altres exemples no tenen un 
origen i una data tan precisa d'arribada (Pons, 
1998): la formiga argentina (Linepithema humi- 
le), citada per primera vegada a les rodalies del 
Port de Sóller els anys 50; el cranc de riu americà 
(Procambarus clarchii), propi de la conca del riu 
Mississipí, fou introduït farà uns 22 anys en 
zones properes a s'Albufera de Mallorca; la pro- 
cessionària del pi (Thaumetopoea pitvocampa), 
eruga defoliadora d'aquesta espècie fou introdui- 
da a Mallorca durant els anys 50: o una de les 


darreres introduccions, una papallona (Pavsandi- 





sia archon) originària d'Argentina i Uruguai 
defoliadora de palmeres (a les Balears està pre- 
sent sobre el garballó) detectada a Mallorca el 
2003, possiblement relacionada amb la importa- 
ció de plantes. Drescher i Dufay (2002) indiquen 
que la introducció d'aquesta espècie a la riviera 
francesa el 2001 vengui donada amb l'espècie de 


jardineria Trithinax campestris. 


Wittenberg i Cock (2001) alerten sobre les 
conseqüències de l'arribada de noves espècies, 
com per exemple l'entrada de noves patologies o 
el desplaçament d'espècies autòctones, i descriu 
algunes de les principals vies d'entrada d'espècies 
invasores, entre les que s'hi troben els Jardins 
Botànics i Paquariofilia. A l'article h, del Conve- 
ni sobre Biodiversitat (Pérez-Bedmar i Sanz, 
2003) queda explícit que s'ha d'impedir la intro- 
ducció d'espècies exòtiques i que es controlaran i 
erradicaran les introduídes que suposin un risc 
per als ecosistemes, hàbitats i espècies. S'ha de 
tenir en compte que les espècies aquàtiques tenen 
una dispersió i temps de colonització molt més 
ràpid i que, per tant, són potencialment més peri- 
lloses. 

Els Planòrbids són molluscs gastròpodes 
d'aigua dolça, la majoria amb una closca aplana- 
da amb forma de disc, tal i com el seu nom indi- 
ca. Són mol.luses que no toleren l'aigua salobro- 
sa amb el límit de tolerància de salinitat del 3 per 
mil. Aquesta família engloba nombrosos gèneres 


i 





Fig. 1. Planorbella duryi, cara dorsal i ventral, individus de Sóller. 
Fig. 1. Planorbella duryi, dorsal and ventral facets, specimens from Sóller. 

Gyraulus albus 
Mallorca 


Haas, 1919, Compte 1958, Gasull 1965, Forés, 1984, Pons, 1992, Riddiford, 2003. 


Menorca 1 

Jaeckel, 1952, Compte, 1958, Gasull, 1965. 
Gyraulus crista 

Mallorca 


Gasull, 1969, Forés, 1984, Pons, 1992, Paul, 1995a, 1995b, Riddiford, 2003. 


Menorca 

Gasull, 1969: Pons, 1992. 
Gyraulus laevis 

Mallorca 


Bofill, 1918, Jaeckel, 1952; Compte, 1958, Gasull, 1965, Colom, 1978, Pons, 1992, Pons i Sureda, 1995. 


Menorca 


Aguilar-Amat, 1933, Jaeckel, 1952, Margalef, 1952, Compte, 1958, Gasull, 1965, Colom, 1978, Pons, 


1992 
Eivissa 


Jaeckel, 1952, Compte, 1958, Gasull, 1965, 1984, Colom, 1978, Paul, 1982; Pons, 1992. 


Planorbis planorbis 
Mallorca 


Dohr i Heynemann, 1862; Bofill, 1917b; Gasull, 1963, 1965; Colom, 1978; Pons, 1992, Paul, 1995a, 


1995b, Riddiford, 2003. 

Menorca 

Martorell i Bofill, 1888, Jaeckel, 1952 
Eivissa 


Jaeckel, 1952, Gasull, 1965; 1984; Colom, 1978, Paul, 1982, Pons, 1992. 





Taula 1. Espècies de Planorbidae conegudes de les Illes Balears amb referències bibliogràfiques associades. 
Table 1. Planorbidae species know from Balearic Islands with previous references. 


i espècies, algunes de les quals tenen importància 
pel seu paper com a vectors de transmisió de 
diverses malalties. La taxonomia d'aquest grup 
és complexa i encara resten moltes d'espècies per 
estudiar i descriure. 


Origen i distribució geogràfica 


Planorbella duryi Weatherby 1879, és una 
espècie originària de Florida, molt variable en 
forma i mida i de la qual se n'han descrit sis 
subespècies. Els adults són d'uns 14-18 mm de 
diàmetre. 

Segons indiquen Vidal-Abarca i Suúrez 
(1985) aquesta espècie ha estat introduida inten- 
cionadament a paisos sudamericans i africans 
(Brown, 1980) com Tanzània i Egipte per efec- 
tuar un control biològic (competència pel nínxol) 
d'altres espècies de mol-luscs dolçaquícoles 


intermediaris de l'esquistosomiasi produida per 
Schistosoma mansoni. Aquest helmint (Tremato- 
da) paràsit passa la fase cercària a l'interior de 
distintes espècies de mol-luscs Planorbidae del 
gènere Biompholaria. 

La primera cita a l'estat espanyol ve donada 
per Vidal-Abarca i Suárez (1985) qui recullen la 
informació d'un treball en aquell moment en 
premsa d'Altaba et al. (1988). Aquests darrers 
autors donen una acurada descripció i la citen a 
dues locatitats de Barcelona: d'un viver de plan- 
tes aquàtiques del gènere Elodea (originària 
d'Amèrica del nord) utilitzada en aquaricultura i 
d'estanys del Jardí Botànic de Montjuic. 

A s'Albufera de Mallorca hi ha hagut un 
intent recent de reintroducció de Nymphaea alba 
(flor d'en Nyofà, nenúfar) (Alomar, 1995) una 
espècie que havia estat citada per Barceló (1879- 
81) i que amb posterioritat (Martínez-Taberner, 
1986) havia estat considerada extinta. Durant el 

mes de juny de 1990 es varen sembrar 20 exem- 
plars pel SECONA procendents d'un viver de 
Santa Maria (Hortus Balearicus), i es plantaren 
amb la terra que duien a distints emplaçaments del 
Parc Natural propicis per a la seva supervivència 
(Siquió de Sa Roca, Canal Palet, Llisser Gran, 
etc.). La reintroducció es va fer a finals de maig del 
1990. a principis de setembre va florir la primera 
planta. Però el mateix any, amb les inundacions 
(plenes) d'octubre quedaren totes cobertes per una 
columna d'aigua de 50 cm i foren enduites pel 
corrent. No obstant, el desembre del mateix any 
foren recol-lectats exemplars de P. duryi. A aquest 
mateix viver de Santa Maria, possible punt més 
important de dispersió/distribució, i a les mateixes 
dates (any 1990) també fou localitzada una nom- 
brosa colònia d'aquesta espècie. Segurament ha 
estat introduida a les Balears amb la importació de 
planta exòtica a través de vivers: poc a poc s'ha 
anat trobant en diferents llocs de l'illa, corroborant 
així la seva expansió explosiva puntual a ambients 
de característiques molt concretes. Les relacions de 
competència i les seves relacions amb altres espè- 
cies aquàtiques s'haurien d'avaluar amb més cura. 
De fet ara és el mol-lusc d'aigües dolces de mida 
més gran de les Balears. 


Material 


Planorbella duryi ha estat recol-lectada a uns 
pocs indrets de Mallorca sempre lligat a aigües 
dolces i amb poc (o gens) de corrent. 

El material recol.lectat i estudiat està deposi- 


tat a la col-lecció de la Societat d'Història Natu- 
ral de les Balears - MNIB- (Museu de la Natura- 
lesa de les Illes Balears) i a la col-lecció Museu 
Balear de Ciències Naturals. Els exemplars han 
estat conservats en etanol 70% i en sec (material 
procedent de tanatocenosi). 


Cronològicament les dades de què es dispo- 
sen, o de material recol-lectat, que denota la 
presència de l'espècie a les Balears són les 
següents: 

- Santa Maria (vivers) 1990. Primera data cone- 
guda i possible punt d'entrada de l'espècie asso- 
ciada a Nymphaea alba. 

- Pont de Ferro, s'Albufera de Mallorca, 
7/12/1990 (sobre Ceratophyllum sp.) tot coinci- 
dint amb la repoblació de Nymphaea alba. D'a- 
questa localitat foren recol-lectats exemplars vius 
i reproduïts amb èxit i de forma massiva en aqua- 
ri juntament amb Physella acuta (Palma de 
Mallorca). Única localitat no antròpica conegu- 
da. 

- Estany situat en un jardí del Carrer de sa Mar, 
Sóller 1991. 

- Tanatocenosi de Cala Gamba (Palma de Mallor- 
ca) 10/10/1994. 

- Safareig de Sóller 2003. Planorbella associada 
a Nymphaea alba comprada als vivers de Santa 
Maria. 

- Jardí Botànic de Sóller 2003. Localitzada a 
totes les marjades que tenen embassaments d'ai- 
gua, excepte la M3. Degut al sistema de distribu- 
ció d'aigua dins el Jardí Botànic, se suposa que 
va arribar des d'un safareig veí que contenia Pla- 





Fig. 2. Evolució de les distintes fases embrionàries de Planorbella duryi. Exemplars de Sóller. 


Fig. 2. Evolution of the embryonic stages of Planorbella duryi. Specimens from Sóller. 

norbella associada a nenúfars. A través de les 
síquies que connecten tots els embassaments 
d'aigua del Jardí, l'espècie s'ha escampat per tot 
el Jardí Botànic. La major concentració d'indivi- 
dus es troba a la parcel-la M4 (amb Nymphaea 
alba) i la M6 (amb Ceratophyllum). En els dos 
llocs conviu amb altres mol-luscs aquàtics: Phy- 
sella acuta i Oxyloma elegans. 


Agraiments 


- Volem agrair la col-laboració de Mateu Cifre 
per a la consulta de material i a Biel Perelló per 
indicar-nos dades concretes sobre la reintroduc- 
ció de Nymphaea alba a s'Albufera de Mallorca. 

